CELEX: 22014D0213
Language: da
Date: 2014-10-24 00:00:00
Title: Det Blandede EØS-Udvalgs afgørelse nr. 213/2014 af 24. oktober 2014 om ændring af bilag II (Tekniske forskrifter, standarder, prøvning og certificering) til EØS-aftalen [2015/1437]

3.9.2015   
            
            
               DA
            
            
               Den Europæiske Unions Tidende
            
            
               L 230/8
            
         DET BLANDEDE EØS-UDVALGS AFGØRELSE
   Nr. 213/2014
   af 24. oktober 2014
   om ændring af bilag II (Tekniske forskrifter, standarder, prøvning og certificering) til EØS-aftalen [2015/1437]
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets direktiv 2014/31/EU af 26. februar 2014 om harmonisering af medlemsstaternes lovgivning vedrørende tilgængeliggørelse på markedet af ikke-automatiske vægte (1) skal indarbejdes i aftalen.
            
         
               (2)
            
            
               Europa-Parlamentets og Rådets direktiv 2014/32/EU af 26. februar 2014 om harmonisering af medlemsstaternes lovgivning om tilgængeliggørelse på markedet af måleinstrumenter (2) skal indarbejdes i aftalen.
            
         
               (3)
            
            
               Direktiv 2014/31/EU ophæver med virkning fra den 20. april 2016 Europa-Parlamentets og Rådets direktiv 2009/23/EF af 23. april 2009 om ikke-automatiske vægte (3), som er indarbejdet i EØS-aftalen, og som derfor skal udgå af denne aftale med virkning fra den 20. april 2016.
            
         
               (4)
            
            
               Direktiv 2014/32/EU ophæver med virkning fra den 20. april 2016 Europa-Parlamentets og Rådets direktiv 2004/22/EF af 31. marts 2004 om måleinstrumenter (4), som er indarbejdet i EØS-aftalen, og som derfor skal udgå af denne aftale med virkning fra den 20. april 2016.
            
         
               (5)
            
            
               Bilag II til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   I kapitel IX i bilag II til EØS-aftalen foretages følgende ændringer:
   
               1)
            
            
               Følgende punkter indsættes efter punkt 27c (Europa-Parlamentets og Rådets direktiv 2007/45/EF):
               
                           »27d.
                        
                        
                           
                              32014 L 0031: Europa-Parlamentets og Rådets direktiv 2014/31/EU af 26. februar 2014 om harmonisering af medlemsstaternes lovgivning vedrørende tilgængeliggørelse på markedet af ikke-automatiske vægte (EUT L 96 af 29.3.2014, s. 107).
                        
                     
                           27e.
                        
                        
                           
                              32014 L 0032: Europa-Parlamentets og Rådets direktiv 2014/32/EU af 26. februar 2014 om harmonisering af medlemsstaternes lovgivning om tilgængeliggørelse på markedet af måleinstrumenter (EUT L 96 af 29.3.2014, s. 149).«
                        
                     
         
               2)
            
            
               Teksten i punkt 27 (Europa-Parlamentets og Rådets direktiv 2009/23/EF) og punkt 27b (Europa-Parlamentets og Rådets direktiv 2004/22/EF) udgår med virkning fra den 20. april 2016.
            
         Artikel 2
   Den islandske og den norske udgave af direktiv 2014/31/EU og 2014/32/EU, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 1. november 2014, forudsat at alle meddelelser er indgivet, jf. EØS-aftalens artikel 103, stk. 1 (5).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 24. oktober 2014.
      
         
            På Det Blandede EØS-Udvalgs vegne
         
         Kurt JÄGER
         
            Formand
         
      
   
   
      (1)  EUT L 96 af 29.3.2014, s. 107.
   
      (2)  EUT L 96 af 29.3.2014, s. 149.
   
      (3)  EUT L 122 af 16.5.2009, s. 6.
   
      (4)  EUT L 135 af 30.4.2004, s. 1.
   
      (5)  Ingen forfatningsmæssige krav angivet.